Loji Kuasa Nuklear Tōkai

merupakan loji janakuasa nuklear yang pertama di Jepun. Ia dibina pada awal 1960-an berdasarkan rekabentuk Magnox dari UK, dan menjana kuasa mulai tahun 1966 sehingga ia ditamatkan khidmatnya pada tahun 1998. Sebuah lagi loji nuklear yang dibina di tapak pada 1970-an merupakan loji pertama yang menjana kuasa elektrik melebihi 1000 MW di Jepun, dan hingga kini masih beroperasi. Tapaknya bertapak di Tokai di Daerah Naka, Wilayah Ibaraki, Jepun dan dikendalikan oleh syarikat Nihon Genshiryoku Hatsuden (Syarikat Kuasa Atom Jepun). Jumlah keluasan tapaknya adalah 0.76 km2 (188 ekar), yang mana 0.33 km2 atau 43% daripadanya dijadikan kawasan hijau yang dipelihara oleh syarikat.Dokumen Rasmi (bahasa Jepun). Laporan Kegiatan Pemeliharaan Alam Sekitar Loji Janakuasa Elektrik 2010 , halaman 20.
Reaktor
 Unit Jenis Purata kuasa elektrik Kapasiti Pembinaan bermula Kegentingan pertama Operasi komersil Tutup Tōkai I Magnox (GCR) 159 MW 166 MW 1 Mac 1961 10 November 1965 25 Julai 1966 31 Mac 1998 Tōkai II BWR/5 1060 MW 1100 MW 3 Oktober 1973 13 Mac 1978 28 November 1978
Kejadian
Ekoran gempa bumi dan tsunami Tōhoku 2011, reaktor nombor 2 adalah salah satu daripada 11 buah reaktor nuklear di seluruh Jepun yang ditutup secara automatik. Dilaporkan pada 14 Mac bahawa pam sistem pendingin reaktor tersebut berhenti berfungsi. Syarikat pemiliknya membuat kenyataan bahawa adanya satu lagi pam yang beroperasi, tetapi dua daripada tiga buah penjana diesel yang digunakan untuk menjana kuasa sistem pendingin sudah rosak.

Selepas bencana di Fukushima, kerajaan Jepun mengarahkan ujian tekanan ke atas loji ini; setelah disiasat, pemasangan elektrik reaktor Tokai II tidak mematuhi piawaian kalis gempa bumi yang ditetapkan oleh kerajaan.NHK-world (8 July 2011)Nuke plant equipment fails quake-resistance check Berkat langkah-langkah tambahan yang diambil oleh syarikat pemilik, reaktor ini masih dapat didinginkan dengan selamat, maka terelaklah satu lagi bencana besar.
Lihat juga

 Kemalangan nuklear Jepun 2011

Rujukan

Pautan luar

Category:Kejadian dan kemalangan nuklear Jepun 2011
Category:Stesen kuasa nuklear di Jepun